ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
సరసమైన మానసిక ఆరోగ్య సేవలపై అప్డేట్
738 జిల్లాల్లో జిల్లా మానసిక ఆరోగ్య కార్యక్రమం
మెంటల్ హెల్త్ స్పెషాలిటీస్లో పోస్ట్ గ్రాడ్యుయేట్ డిపార్ట్మెంట్లలో మరింతమంది విద్యార్థులను చేర్చుకోవడానికి 25 సెంటర్ ఆఫ్ ఎక్సలెన్స్ మంజూరు చేయబడ్డాయి.
దేశంలో సరసమైన మరియు అందుబాటులో ఉండేలా మానసిక ఆరోగ్య సంరక్షణ సౌకర్యాలను అందించడం కోసం భారత ప్రభుత్వం దేశంలో జాతీయ మానసిక ఆరోగ్య కార్యక్రమాన్ని ను అమలు చేస్తోంది. జాతీయ మానసిక ఆరోగ్య కార్యక్రమాన్ని లో భాగంగా జిల్లా మానసిక ఆరోగ్య కార్యక్రమాన్ని  738 జిల్లాల్లో అమలు కోసం మంజూరు చేయబడింది. దీని కోసం జాతీయ ఆరోగ్య మిషన్ ద్వారా రాష్ట్రాలు/కేంద్ర పాలిత ప్రాంతాలకు అవసరమైన సహకారం అందించబడుతుంది. కమ్యూనిటీ హెల్త్ సెంటర్  మరియు ప్రైమరీ హెల్త్ సెంటర్  స్థాయిలలో జిల్లా మానసిక ఆరోగ్య కార్యక్రమం కింద అందుబాటులో ఉన్న సౌకర్యాలు, ఔట్ పేషెంట్ సేవలు, మూల్యాంకనం, కౌన్సెలింగ్/ మానసిక -సామాజిక జోక్యాలు, తీవ్రమైన మానసిక రుగ్మతలు, మందులు, ఔట్ రీచ్ సేవలు ఉన్న వ్యక్తులకు నిరంతర సంరక్షణ, అంబులెన్స్ మొదలైన సేవలు అందుబాటులో ఉన్నాయి. పైన పేర్కొన్న సేవలకు అదనంగా జిల్లా స్థాయిలో 10 పడకల ఇన్-పేషెంట్ సౌకర్యం ఉంది. జాతీయ మానసిక ఆరోగ్య కార్యక్రమం యొక్క తృతీయ సంరక్షణ భాగం కింద.. మానసిక ఆరోగ్య స్పెషాలిటీలలో పోస్ట్ గ్రాడ్యేయేషన్ విభాగాలలో విద్యార్థుల చేరికను పెంచడానికి అలాగే తృతీయ స్థాయి చికిత్స సౌకర్యాలను అందించడానికి 25 సెంటర్స్ ఆఫ్ ఎక్సలెన్స్లు మంజూరు చేయబడ్డాయి. ఇంకా, మెంటల్ హెల్త్ స్పెషాలిటీలలో 47పోస్ట్ గ్రాడ్యుయేషన్ డిపార్ట్మెంట్లను బలోపేతం చేయడానికి ప్రభుత్వం 19 ప్రభుత్వ వైద్య కళాశాలలు/సంస్థలకు కూడా సహకారం అందించింది. 22 ఎయిమ్స్కు మానసిక ఆరోగ్య సేవలు కూడా అందించబడ్డాయి. ఈ సేవలు ప్రధాన్ మంత్రి జన్ ఆరోగ్య యోజన కింద కూడా అందుబాటులో ఉన్నాయి.
నేషనల్ ఇన్స్టిట్యూట్ ఆఫ్ మెంటల్ హెల్త్ అండ్ న్యూరో సైన్సెస్, బెంగళూరు, లోకోప్రియ గోపీనాథ్ బోర్డోలోయ్ రీజినల్ ఇన్స్టిట్యూట్ ఆఫ్ మెంటల్ హెల్త్, తేజ్పూర్, అస్సాం మరియు సెంట్రల్ ఇన్స్టిట్యూట్ ఆఫ్ సైకియాట్రీ, రాంచీ.. ఈ మూడు కేంద్రాలలో స్థాపించబడిన డిజిటల్ అకాడమీల ద్వారా 2018 నుండి వివిధ వర్గాల జనరల్ హెల్త్కేర్ మెడికల్ మరియు పారా మెడికల్ నిపుణులకు ఆన్లైన్ శిక్షణా కోర్సులను అందిస్తున్నారు. దీని ద్వారా దేశంలోని వెనుకబడిన ప్రాంతాలలో మానసిక ఆరోగ్య సేవలను అందించడానికి ప్రభుత్వం మానవ వనరుల లభ్యతను కూడా పెంపొందిస్తోంది.
పైన పేర్కొన్న వాటికి అదనంగా, ఆయుష్మాన్ భారత్ - హెచ్డబ్ల్యూసీ పథకం కింద సమగ్ర ప్రాథమిక ఆరోగ్య సంరక్షణ సేవల ప్యాకేజీలో మానసిక ఆరోగ్య సేవలు జోడించబడ్డాయి. ఆరోగ్యం మరియు ఆరోగ్య కేంద్రాలలో  మానసిక, నాడీ సంబంధిత మరియు మత్తుమందుల వినియోగ రుగ్మతల పై కార్యాచరణ మార్గదర్శకాలు ఆయుష్మాన్ భారత్ పరిధిలో విడుదల చేయబడ్డాయి.
పైన పేర్కొన్న వాటితో పాటు, దేశంలో నాణ్యమైన మానసిక ఆరోగ్య సలహాలు మరియు సంరక్షణ సేవలకు ప్రాప్యతను మెరుగుపరచడానికి ప్రభుత్వం 10 అక్టోబర్ 2022న “నేషనల్ టెలి మెంటల్ హెల్త్ ప్రోగ్రామ్”ను ప్రారంభించింది. 18.07.2023 నాటికి, 31 రాష్ట్రాలు/కేంద్రపాలిత ప్రాంతాల్లో 42 టెలి మానస్ సెల్లను ఏర్పాటు చేశాయి. అంతేకాకుండా టెలి మెంటల్ హెల్త్ సర్వీస్లను కూడా ప్రారంభించారు. హెల్ప్లైన్ నంబర్ ద్వారా 1,94,000 కంటే ఎక్కువ కాల్లు నిర్వహించబడ్డాయి.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
పార్లమెంటు లో మధ్యాహ్న భోజనం కార్యక్రమం లో పాలుపంచుకొన్న ప్రధాన మంత్రిమరియు ఇతర నేతలు; చిరుధాన్యాల తో వండిన వంటకాల ను ఈ సందర్భం లో వడ్డించడమైంది
ప్రధాన మంత్రి శ్రీ నరేంద్ర మోదీ తో పాటు ఇతర నేతలు పార్లమెంటు లో మధ్యాహ్న భోజనం కార్యక్రమం లో పాలుపంచుకొన్నారు. భారతదేశం 2023వ సంవత్సరాన్ని అంతర్జాతీయ చిరుధాన్యాల సంవత్సరం గా జరుపుకోవడానికి సన్నద్ధం అవుతున్న తరుణం లో చిరుధాన్యాల తో వండినటువంటి ఆహారాన్ని ఈ సందర్భం లో వడ్డించడం జరిగింది.
ప్రధాన మంత్రి ఒక ట్వీట్ లో -
‘‘మనం 2023వ సంవత్సరాన్ని అంతర్జాతీయ చిరుధాన్యాల సంవత్సరం గా పాటించడానికి సన్నద్ధం అవుతున్న తరుణం లో, పార్లమెంటు లో ఒక చక్కటి భోజన కార్యక్రమం లో పాలుపంచుకొన్నాను. ఈ సందర్భం లో చిరుధాన్యాల తో వండిన వంటకాల ను వడ్డించడం జరిగింది. పార్టీ విబేధాల కు అతీతం గా పలువురు ఈ కార్యక్రమం లో పాల్గొనడం బాగుంది.’’ అని పేర్కొన్నారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
నవంబర్ 26, 2021న “జాతీయ పాల దినోత్సవం” నిర్వహించనున్నపశుసంవర్ధక మరియు పాడిపరిశ్రమ శాఖ
- జాతీయ పాల దినోత్సవ వేడుకతో పశుసంవర్ధక మరియు పాడిపరిశ్రమ శాఖ నిర్వహిస్తున్న ఆజాదీ కా అమృత్ మహోత్సవ్ వారం రోజుల వేడుక ముగుస్తుంది.
- ఈ సందర్భంగా కేంద్ర మత్స్య, పశుసంవర్ధక & పాడిపరిశ్రమ శాఖ మంత్రి శ్రీ పురుషోత్తం రూపాలా జాతీయ గోపాల్ రత్న అవార్డులను ప్రదానం చేయనున్నారు
- గుజరాత్, కర్ణాటకలలో ఐవీఎఫ్ ల్యాబ్లను కూడా ప్రారంభించనున్న కేంద్ర మంత్రి
పశుసంవర్ధక మరియు పాడిపరిశ్రమ శాఖ 26.11.2021న నేషనల్ డైరీ డెవలప్మెంట్ బోర్డ్  క్యాంపస్, ఎన్డీడీబీ, టీకే పటేల్ ఆడిటోరియంలో "జాతీయ పాల దినోత్సవం" నిర్వహించనుంది. డాక్టర్ వర్గీస్ కురియన్  శతాబ్ది జన్మదినోత్సవం జ్ఞాపకార్థం ఈ "జాతీయ పాల దినోత్సవం" నిర్వహించనున్నారు. గుజరాత్లోని ఆనంద్లో గత డీడీబీ, టీకే పటేల్ ఆడిటోరియంలో ఉదయం 10:00 నుండి మరియు మధ్యాహ్నం 2.00 వరకు కార్యక్రమం జరుగుతుంది.
డాక్టర్ కురియన్ రూపొందించిన ఇతర సంస్థలతో కలిసి నేషనల్ డెయిరీ డెవలప్మెంట్ బోర్డ్ సంయుక్తంగా ఈ కార్యక్రమాన్ని నిర్వహించనుంది. జాతీయ పాల దినోత్సవ వేడుకతో పశుసంవర్ధక మరియు పాడిపరిశ్రమ శాఖ నిర్వహిస్తున్న ఆజాదీ కా అమృత్ మహోత్సవ్ వారం రోజుల వేడుక ముగుస్తుంది. ఈ కార్యక్రమంలో భాగంగా కేంద్ర పశుసంవర్ధక మరియు పాడి పరిశ్రమల మంత్రి శ్రీ పురుషోత్తం రూపాలా దేశవాళీ పశువులు/గేదెల పెంపకంలో ఉత్తమ పాడి రైతు, ఉత్తమ కృత్రిమ గర్భధారణ సాంకేతిక నిపుణుడు, ఉత్తమ పాల సహకార సంఘం / పాల ఉత్పత్తిదారు/ డెయిరీ ఫార్మర్ ప్రొడ్యూసర్ ఆర్గనైజేషన్ విభాగాలలో విజేతలకు జాతీయ గోపాల్ రత్న అవార్డులను ప్రదానం చేయనున్నారు. ప్రతిష్టాత్మక జాతీయ గోపాల్ రత్న అవార్డుల విజేతలకు సత్కారాలతో పాటు శ్రీ పర్షోత్తమ్ రూపాలా గుజరాత్లోని ధామ్రోడ్ మరియు కర్ణాటకలోని హెస్సెర్గట్టలో ఏర్పాటు చేసిన వివిధ ఐవీఎఫ్ ల్యాబ్ను, స్టార్ట్-అప్ గ్రాండ్ ఛాలెంజ్ 2.0 కూడా మంత్రి ప్రారంభిస్తారు.
ప్రధాన మంత్రి కార్యాలయం
జర్మనీ లోని మ్యూనిఖ్ లో భారతీయ సముదాయం తో భేటీ అయిన ప్రధానమంత్రి
ప్రధాన మంత్రి శ్రీ నరేంద్ర మోదీ జర్మనీ లో నివసిస్తున్న భారతీయ సముదాయం తో మ్యూనిఖ్ లోని ఆడీ డోమ్ లో సమావేశమై, వారి ని ఉద్దేశించి ప్రసంగించారు. జర్మనీ లో అత్యంత క్రియాశీలంగా ఉంటున్న మరియు ఉత్సాహం నిండిన భారతీయ సముదాయం లోని వేలకొద్దీ సభ్యులు ఈ కార్యక్రమం లో పాల్గొన్నారు.
ప్రధాన మంత్రి శ్రీ నరేంద్ర మోదీ భారతదేశం యొక్క వృద్ధి గాథ ను గురించి ప్రముఖం గా పేర్కొన్నారు. అంతేకాకుండా, దేశం యొక్క అభివృద్ధి కార్యాచరణ ప్రణాళిక ను మరింత గా ముందుకు తీసుకు పోవడం కోసం ప్రభుత్వం చేపట్టిన వివిధ కార్యక్రమాల ను గురించి కూడా ఆయన ప్రస్తావించారు. భారతదేశం యొక్క విజయ గాథ ను ప్రోత్సహించడం లోను, అలాగే భారతదేశం యొక్క సాఫల్యాన్ని గురించి బ్రాండ్ అంబాసిడర్ లుగా ప్రచారం చేయడం లోను ప్రవాసీ భారతీయులు అందిస్తున్న అమూల్యమైన తోడ్పాటు ను కూడా ప్రధాన మంత్రి ప్రశంసించారు.(
ఆరోగ్య, కుటుంబ సంక్షేమ మంత్రిత్వ శాఖ
దేశంలో రెండు నెలల కనిష్ట స్థాయిలో 1.14 లక్షల కొత్త కరోనా కేసులు
వరుసగా 10 రోజులుగా 2 లక్షల లోపు కేసులు
చికిత్సలో ఉన్న కేసులు 15 లక్షలలోపు; 14,77,799 గా నమోదు
24వ రోజు కూడా కొత్తకేసులకంటే కోలుకున్నవారే అధికం
స్థిరంగా పెరుగుతున్న కోలుకున్నవారి శాతం, ప్రస్తుతం 93.67%కు చేరిక
రోజువారీ పాజిటివిటీ 5.62%కు తగ్గుదల; 13 రోజులుగా 10% లోపే
టీకాలలో 23కోట్ల డోసుల మైలురాయి దాటిన భారత్
దేశంలో గత 24 గంటలలో 1,14,460 కొత్త కరోనాకేసులు నమోదయ్యాయి. ఇది గడిచిన రెండు నెలల్లో అత్యల్పం. వరుసగా 10 రోజులుగా దేశంలో కొత్త కేసులు 2 లక్షలలోపే ఉంటున్నాయి. కేంద్ర ప్రభుత్వంతో రాష్ట్రాలు, కేంద్రపాలితప్రాంతాలు సమన్వయంతో చేస్తున్న ఉమ్మడి కృషి ఫలితమే అందుకు కారణం
చికిత్సలో ఉన్న కోవిడ్ బాధితుల సంఖ్య దేశవ్యాప్తంగా క్రమంగా తగ్గుతూ వస్తోంది. చికిత్సలో ఉన్నవారి సంఖ్య 15 లక్షలలోపుకు పడిపోయి ప్రస్తుతం 14,77,799 గా నమోదైంది. ఇలా 20 లక్షలలోపు ఉండటం ఇది ఆరో రోజు. గత 24 గంతలలో చికిత్సలో ఉన్నవారి సంఖ్యలో నికరంగా 77,449 తగ్గుదల నమోదైంది. ఇది దేశం మొత్తంలోని పాజిటివ్ కేసులలో 5.13% మాత్రమే.
రోజూ ఎక్కువ సంఖ్యలో కోలుకుంటూ ఉండటంతో గత 24 రోజులుగా కొత్త కేసులకంటే కోలుకుంటున్నవారే ఎక్కువగా ఉంటున్నారు. గత 24 గంటలలో 1,89,232 మంది కోలుకున్నారు. ఈ సంఖ్య అంతకుముందు రోజుకంటే 74,772 ఎక్కువ కావటం గమనార్హం
కరోనా మొదలైనప్పటి నుంచి ఇప్పటివరకూ 2,69,84,781 మంది దానినుంచి బైటపడ్దారు. ఇది మొత్తం కోలుకున్నవారి శాతాన్ని 93.67% కు చేర్చటం ద్వారా పెరుగుతున్న ధోరణికి అద్దం పట్టింది. గత 24 గంటలలో 20,36,311 కరోనా పరీక్షలు జరపగా ఇప్పటిదాకా దేశవ్యాప్తంగా జరిపిన పరీక్షల సంఖ్య 36.4 కోట్లకు  చేరింది.
ఒకవైపు దేశవ్యాప్తంగా పరీక్షల సంఖ్య పెరుగుతూ ఉండగా పాజిటివిటీ క్రమంగా తగ్గుతోంది. వారపు పాజిటివిటీ తగ్గుతూ ప్రస్తుతం 6.54% కు చేరగా రోజువారీ పాజిటివిటీ 5.62% గా నమోదైంది. 13 రోజులుగా ఇది 10% లోపే ఉంటోంది.
దేశవ్యాప్తంగా ఇప్పటిదాకా ఇచ్చిన టీకా డోసుల సంఖ్య 23 కోట్లు దాటటం మరో ముఖ్యమైన అంశం. దేశవ్యాప్త టీకాల కార్యక్రమంలో భాగంగా ఇప్పటిదాకా 23.13 కోట్ల డోసులివ్వగా గత 24 గంటలలో ఇచ్చినవి 33,53,539. ఇప్పటిదాకా 32,42,503 శిబిరాల ద్వారా 23,13,22,417 డోసులిచ్చినట్టు ఈ ఉదయం 7 గంటలకు అందిన సమాచారం చెబుతోంది.
|
|
ఆరోగ్య సిబ్బంది
|
|
మొదటి డోస్
|
|
99,63,790
|
|
రెండో డోస్
|
|
68,55,261
|
|
కోవిడ్ యోధులు
|
|
మొదటి డోస్
|
|
1,61,65,342
|
|
రెండో డోస్
|
|
86,62,859
|
|
18-44 వయోవర్గం
|
|
మొదటి డోస్
|
|
2,77,39,545
|
|
రెండో డోస్
|
|
1,61,253
|
|
45 - 60 వయోవర్గం
|
|
మొదటి డోస్
|
|
7,07,15,580
|
|
రెండో డోస్
|
|
1,12,99,332
|
|
60 పైబడ్డవారు
|
|
మొదటి డోస్
|
|
6,05,54,245
|
|
రెండో డోస్
|
|
1,92,05,210
|
|
మొత్తం
|
|
23,13,22,417
పెట్రోలియం- సహజ వాయువుల మంత్రిత్వ శాఖ
సీఐఐ జీవ ఇంధన సదస్సులో ప్రసంగించనున్న కేంద్ర పెట్రోలియం శాఖ మంత్రి హర్దీప్ సింగ్ పురి
|
|
“ఇంధన పరివర్తన-సుస్థిరమైన భవిష్యత్కు పరిష్కారం” అనే అంశం మీద ఈ శిఖరాగ్ర సమావేశం రేపు జరగనుంది
ఆవిష్కర్తలకు ఈ సదస్సు ఒక అవకాశాన్ని అందిస్తుంది, భవిష్యత్ కోసం శుద్ధ & హరిత ఇంధన పరిష్కారాల కోసం ఒక మార్గాన్ని ఏర్పరుస్తుంది
సంపూర్ణ సుస్థిరతలో జీవ ఇంధనం ఔచిత్యంపైనా సదస్సు చర్చిస్తుంది
కేంద్ర పెట్రోలియం & సహజ వాయువు శాఖ మంత్రి శ్రీ హర్దీప్ సింగ్ పురి, రేపు అంటే 2023 జనవరి 12న, న్యూదిల్లీలో జరగనున్న కాన్ఫెడరేషన్ ఆఫ్ ఇండియన్ ఇండస్ట్రీ నిర్వహించే కీలక కార్యక్రమం 11వ “జీవ ఇంధన సదస్సు 2023”లో ప్రసంగించనున్నారు. “ఇంధన పరివర్తన-సుస్థిరమైన భవిష్యత్కు పరిష్కారం” అనే అంశం మీద చర్చ జరుగుతుంది. ఆవిష్కర్తలకు అవకాశాన్ని అందిస్తుంది మరియు భవిష్యత్తు కోసం క్లీన్ & గ్రీన్ ఎనర్జీ సొల్యూషన్స్ కోసం ముందుకు సాగుతుంది. సంపూర్ణ సుస్థిరతలో జీవ ఇంధనం ఔచిత్యంపైనా ఈ సదస్సు చర్చిస్తుంది.
భారతదేశం జీ20 అధ్యక్ష పదవిని చేపట్టిన నేపథ్యంలో, దేశవ్యాప్తంగా మరిన్ని కార్యక్రమాలను ప్రారంభించేందుకు, ఈ సంవత్సరం చివరిలో జరిగే జీ20 శిఖరాగ్ర సమావేశానికి ఉత్సాహ వాతావరణం సృష్టించడానికి ఈ సదస్సు ఒక గొప్ప అవకాశం. వాతావరణ మార్పులు, సుస్థిర అభివృద్ధి సహా ప్రపంచం ఎదుర్కొంటున్న సవాళ్లకు పరిష్కారాలపై ఈ సదస్సు చర్చిస్తుంది. స్థిరమైన భవిష్యత్ కోసం పరిష్కారాలను అందించే మార్గాల్లో జీవ ఇంధన రంగం ఒకటి అయినా. దానిని ప్రపంచ వాణిజ్య విధానాలతో సమ్మిళితం చేయాల్సిన అవసరం ఉంది.
సీఐఐ జీవ ఇంధన సదస్సు 2023లో ఆరు సెషన్లలో 30 మందికి పైగా వక్తలు ప్రసంగిస్తారు. మంత్రివర్గ సమావేశాలతో పాటు సంపీడన జీవ ఇంధనం, ఇథనాల్, ఆర్థిక సాయం, జీవ ఇంధనాల వ్యర్థాల మీద చర్చలు జరుగుతాయి. సీఈవోలు, ప్రభుత్వ విధానాల రూపకర్తలు, విద్యావేత్తలు, పరిశోధకులు, ఆవిష్కర్తలు, దౌత్యవేత్తలు, పెట్టుబడిదారులు సహా 500 మందికి పైగా ప్రతినిధులు ఇందులో పాల్గొంటారు.
రహదారి రవాణా, హైవేల మంత్రిత్వ శాఖ
బి.ఎస్-VI వాహనాలలో రీట్రోఫిట్మెంట్ గురించి నోటిఫికేషన్
బి.ఎస్. -VI గ్యాసోలిన్ వాహనాలపై సి. ఎన్.జి. మరియు ఎల్.పి.జి. కిట్ల రీట్రోఫిట్మెంట్ తో పాటు 3.5 టన్నుల కంటే తక్కువ బి.ఎస్.-VI వాహనాల విషయంలో డీజిల్ ఇంజిన్ లను సి. ఎన్.జి. / ఎల్.పి.జి. ఇంజన్లతో భర్తీ చేయడం గురించి రోడ్డు రవాణా, రహదారుల మంత్రిత్వ శాఖ 2022 ఆగష్టు, 11వ తేదీన జారీ చేసిన జి.ఎస్.ఆర్. 625 ఆదేశాలలో తెలియజేయడం జరిగింది.
ఇంతవరకు, బి.ఎస్-IV ఉద్గార నిబంధనలకు లోబడి ఉన్న మోటారు వాహనాల్లో సి.ఎన్.జి. మరియు ఎల్.పి.జి. కిట్ లకు మాత్రమే రీట్రోఫిట్మెంట్ అనుమతించడం జరుగుతోంది.
గెజిట్ నోటిఫికేషన్ చూడటానికి ఇక్కడ క్లిక్ చేయండి
పర్యటక మంత్రిత్వ శాఖ
భారతదేశంలోని ఈశాన్య ప్రాంతంలో రూ. 1300 కోట్ల మొత్తంతో 16 ప్రాజెక్టులను మంజూరు చేసిన పర్యాటక మంత్రిత్వ శాఖః శ్రీ జి. కిషన్ రెడ్డి
పర్యాటక స్థలాలను గుర్తించడం, అభివృద్ధి చేయడం అన్నది ప్రధానంగా సంబంధిత రాష్ట్ర ప్రభుత్వాలు/ కేంద్ర పాలిత ప్రాంతాల భాధ్యత. అయితే, దేశంలో పర్యాటక స్థలాల మౌలిక సదుపాయాల అభివృద్ధి కోసం రాష్ట్ర ప్రభుత్వాల, కేంద్ర పాలిత ప్రాంత ప్రభుత్వాలు/ కేంద్ర ఏజెన్సీలు తదితర సంస్థలకు పర్యాటక మంత్రిత్వ శాఖ స్వదేశ్ దర్శన్ పథకం కింద నిధులను అందిస్తుంది. ఈ పథకం కింద భారత ఈశాన్య ప్రాంతంలో రూ. 1337.63 కోట్ల మొత్తంతో 16 ప్రాజెక్టులను పర్యాటక మంత్రిత్వ శాఖ మంజూరు చేసింది. పర్యాటక మంత్రిత్వ శాఖ స్వదేశ్ దర్శన్ పథకం కింద అస్సాంలో 02 ప్రాజెక్టులను మంజూరు చేసింది.
(ఈ సమాచారాన్ని పర్యాటక మంత్రిత్వ శాఖ మంత్రి శ్రీ జి. కిషన్ రెడ్డి లోక్సభలో అడిగిన ప్రశ్నకు లిఖితపూర్వక సమాధానం ద్వారా వెల్లడించారు.
జల శక్తి మంత్రిత్వ శాఖ
గాంధీ జయంతి రోజున యమునా ఘాట్లో పరిశుభ్రతా కార్యక్రమాన్ని నిర్వహించిన ఎన్.ఎం.సి.జి
స్వచ్చతాహి సేవా ప్రచారం, గాంధీ జయంతి ఉత్సవాలలో భాగంగా నేషనల్ మిషన్ ఫర్ క్లీన్ గంగా  అక్టోబర్ 2 వ తేదీన నోయిడావైపుగల కాళిందీ కుంజ్ లోని యమునా ఘాట్లో పరిశుభ్రతా కార్యక్రమాన్ని నిర్వహించింది. ఎన్.ఎం.సి.జి కి చెందిన స్టేక్ హోల్డర్లు, భాగస్వాములు, గంగా విచార్ మంచ్ , ట్రీ గ్రేజ్ ఫౌండేషన్, గంగా సమగ్ర, యమునా మిషన్, స్థానిక మునిసిపల్ సిబ్బంది ఈ కార్యక్రమంలో పాల్గొన్నారు. ఎన్.ఎం.సి.జి బృందానికి ఎన్.ఎం.సి.జి డైరక్టర్ జనరల్ శ్రీ రాజీవ్ రంజన్ మిశ్రా నాయకత్వం వహించారు. ఈ కార్యక్రమంలో పాల్గొన్న వారందరికీ ఆయన స్వాగతం పలికారు. గంగానది పునరుజ్జీవనకు తమ చిత్తశుద్ధిని పునరుద్ఘాటిస్తూ వారి చేత గంగా ప్రతిజ్ఞను ఆయన చేయించారు. ఇడి  శ్రీ అశోక్ కుమార్ సింగ్ కూడా ఇందులో పాల్గొన్నారు.
శ్రమదాన్ బృందాలను రెండు భాగాలుగా విభజించడం జరిగింది. ఘాట్కు ఒకవైపును పశ్చిమ ఉత్తరప్రదేశ్ విభాగానికి చెందిన గంగా విచార్ మంచ్ వలంటీర్లు శుభ్రం చేశారు. శ్రీ భరత్ పాఠక్ నేషనల్ క న్వీనర్, శ్రీ సిపి చౌహాన్ లు కూడా ఇందులో పాల్గొన్నారు. గంగా విచార్ మంచ్ అనేది ఒక వాలంటీర్ ప్లాట్ఫారం. ఇది ఎన్ ఎం సిజి కి చెందిన వివిధ స్టేహ్హోల్డర్ల మధ్య పరస్పరర సంభాషణలకు వీలు కల్పించే వాలంటీర్ ప్లాట్ఫారం. గంగా సమగ్రకు చెందిన నందితా పాఠక్ కూడా తమ బృందంతో ఈ కార్యక్రమంలో పాల్గొన్నారు.
ఘాట్ మరోవైపు ఎన్.ఎం.సిజి అధికారులు, యమునా మిషన్, ట్రీక్రేజ్ పౌండేషన్ ఇతరులు శుభ్రం చేశారు. ట్రీ క్రేజ్ ఫౌండేషన్ అనేది లాభాపేక్ష లేని చెట్టు, నదులు, పర్యావరణ పరిరక్షణకు పాటుపడే సంస్థ. ట్రీ క్రేజ్ ఫౌండేసణ్కు శ్రీమతి భావనా బడోలా నాయకత్వం వహించారు. నేషనల్ కేపిటల్ రీజియన్లో యమునా ఘాట్ల వద్ద వీరు క్రమంతప్పకుండా పరిశుభ్రతా కార్యక్రమాలు చేపడుతున్నారు. ట్రీ క్రేజ్ ఫౌండేషన్ , ఎన్.ఎం.సిజి నిర్వహించే గంగా క్వెస్ట్ ఆన్లైన్ ప్రత్యేక క్విజ్ నిర్వహణలో భాగస్వామి. ఈ క్విజ్ ద్వారా పిల్లలు, యువతను నమామి గంగే కార్యక్రమంలో భాగస్వాములను చేయడం దీని ఉద్దేశం.
ఎన్.ఎం.సి.జి డిజి ,శ్రీ రాజీ్ రంజన్ మిశ్రా, ఈ స్వచ్ఛతా కార్యక్రమానికి ముందుండి నాయకత్వం వహిస్తూ, గంగానది పునరుజ్జీవనం మాత్రమే కాక, దాని ఉపనదుల పవిత్రతను, స్వచ్ఛతను కాపాడి వాటిని కూడా పునరుజ్జీవించ చేయాలని అన్నారు. యమున, హిందాన్, రామ్ గంగా, కోసి వంటి వాటిని పరిశుభ్రంగా ఉంచేందుకు నమామి గంగే కార్యక్రమంలో భాగంగా పలు కార్యక్రమాలు మంజూరు అయినట్టు ఆయన తెలిపారు.
గాంధీ జయంతితో పాటు దేశం ఆజాదీకా అమృత్ మహోత్సవాన్ని జరుపుకుంటున్నదని ఆయన చెప్పారు. గంగా నది పరివాహక రాష్ట్రాలలో గంగా విచార్ మంచ్ వలంటీర్లు ఇలాంటి స్వచ్ఛతా కార్యక్రమాలను చేపట్టనున్నట్టు ఆయన తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
స్పిరులినా నుండి స్మార్ట్ ఇంజెక్ట్ చేయగల హైడ్రోజెల్ వల్ల డయాబెటిక్ రోగులలో గాయాలు త్వరగా నయమవుతాయి: ఐఎన్ఎస్టీ శాస్త్రవేత్తలు
గాయం నయం చేసే ఇతర చికిత్సలతో పోలిస్తే అన్ని వయసుల వారికి సంశ్లేషిత హైడ్రోజెల్ చాలా ప్రయోజనకరంగా ఉంటుంది: ఐఎన్ఎస్టీ శాస్త్రవేత్తలు
స్పిరులినా నుండి తీసుకోబడిన ఇంజెక్షన్ హైడ్రోజెల్ డయాబెటిస్ రోగుల్లో అంతర్గత గాయాలను వేగంగా తగ్గిస్తుంది.
డయాబెటిక్ గాయాన్ని పదేపదే డ్రెస్సింగ్ చేయడం వల్ల అది మానడం ఆలస్యమవుతుంది. చికిత్స సమస్యల కారణంగా అంతర్గత గాయాలలో గాయం మరమ్మతును అంచనా వేయడం కష్టం.
మొహాలీలోని ఇన్స్టిట్యూట్ ఆఫ్ నానో సైన్స్ అండ్ టెక్నాలజీ  లోని శాస్త్రవేత్తలు, మొహాలి, ప్రభుత్వరంగానికి చెందిన స్వయంప్రతిపత్తి గల సంస్థ సైన్స్ అండ్ టెక్నాలజీ విభాగం  ఇటీవలే కప్పా క్యారేజీనన్ అనే నీటిలో కరిగే పాలిసాకరైడ్ ద్వారా అభివృద్ధి హైడ్రోజెల్ను చేసింది. ఎర్ర సముద్రపు నీటి పాచిలో ఇది ఉంటుంది. సిరు-ఫైకోసైనిన్ అనే పిగ్మెంటెడ్ ప్రోటీట్ను స్పిరులినాలో కనిపెట్టారు.
గాయాన్ని వేగంగా నయం చేయడానికి ,వాస్తవిక పురోగతిని పర్యవేక్షించడానికి κ- క్యారేజీనన్ జెల్లింగ్ను సి-ఫైకోసైనిన్తో పాటు పరిశోధకులు ఇంజెక్షన్గా ఇచ్చారు. దీనివల్ల గాయాలు వేగంగా మానాయి. అభివృద్ధి చేసిన మాత్రిక అత్యంత జీవ అనుకూలత కలిగి ఉంది. ‘ఆక్టా బయోమెటీరియా’ పత్రికలో ప్రచురించిన వివరాల ప్రకారం.. బాధాకరమైన గాయం ఉన్నప్పుడు ఈ రెండింటి కలయిక వల్ల రక్త ప్రవాహం బాగా తగ్గింది.
డాక్టర్ సూరజిత్ కర్మకర్ , అతని బృందం అభివృద్ధి చేసిన హైడ్రోజెల్ మాతృక ఫ్లోరోసెంట్ , వివో నియర్-ఇన్ఫ్రారెడ్  ఇమేజింగ్లో అనుమతించబడుతుంది. అందువల్ల, హైడ్రోజెల్ నిండిన గాయం మానడాన్ని ఎప్పటికప్పుడు పరిశీలించవచ్చు. ఇందుకోసం త్రీడీ చిత్రాలను ఉపయోగిస్తారు. గాయం లోతును మార్చడం ద్వారా అది వేగంగా తగ్గడాన్ని గమనించవచ్చు. ఇటువంటి ఇమేజింగ్ అంతర్గత గాయాలు , డయాబెటిక్ రోగులలో గాయం మరమ్మతులను వాస్తవికంగా పరిశీలించడానికి ఉపయోగపడుతుంది. ఇక్కడ గాయం మరమ్మతు పర్యవేక్షణ పెద్ద సమస్య. Κ- క్యారేజీనన్-సి-ఫైకోసైనిన్  గాయంతో కలిగే మంటను తగ్గిస్తుంది. రక్తం వేగంగా గడ్డకట్టేలా చేస్తుంది.
ఐఎన్ఎస్టీ పరిశోధన ప్రకారం, సంశ్లేషిత హైడ్రోజెల్ అన్ని వయసుల ప్రజలకు ఎంతో ప్రయోజనకరంగా ఉంటుంది. ఈ ఇంజెక్షన్ రోగుల పెరిటోనియం తెరవకుండా దాని గాయాలను చేరుకుంటుంది. కర్మాకర్ బృందం ఇప్పుడు క్యారేజీనన్-సి-ఫైకోసైనిన్  హైడ్రోజెల్ చర్య పై ప్రయోగాలు చేస్తోంది. గాయం నయం , పునరుత్పత్తి లక్షణాల ప్రక్రియను అన్వేషించడంపై ఇది దృష్టి పెట్టింది.
http://static.pib.gov.in/WriteReadData/userfiles/image/image003ZXRL.jpg
[ప్రచురణ లింక్: ఆక్టా బయోమెటీరియా, 2020, 109, 121-131, డిఓఐ: https://doi.org/10.1016/j.actbio.2020.03.023
మరిన్ని వివరాల కోసం డాక్టర్ సూరజిత్ కర్మకర్  0172-2210075  ను సంప్రదించవచ్చు.]
నౌకారవాణా మంత్రిత్వ శాఖ
చెన్నైలో నేషనల్ టెక్నాలజీ సెంటర్ ఫర్ పోర్ట్స్, వాటర్వేస్ & కోస్ట్స్, ఐఐటీ ఎం – డిస్కవరీ క్యాంపస్ను ప్రారంభించనున్న శ్రీ సర్బానంద సోనోవాల్
కేంద్ర ఓడరేవులు, షిప్పింగ్ మరియు జలమార్గాలు & ఆయుష్ మంత్రి శ్రీ సర్బానంద సోనోవాల్ 24 ఏప్రిల్ 2023న తమిళనాడులోని చెన్నైలో నేషనల్ టెక్నాలజీ సెంటర్ ఫర్ పోర్ట్స్, వాటర్వేస్ అండ్ కోస్ట్స్ , ఐఐటీ ఎం - డిస్కవరీ క్యాంపస్ను ప్రారంభించనున్నారు. సాగరమాల కార్యక్రమం కింద, ఎన్టీసీడబ్ల్యుపీసీని చెన్నై ఐఐటీలో రూ. 77 కోట్ల వ్యయంతో ఏర్పాటు చేశారు. ఈ ఇన్స్టిట్యూట్ మంత్రిత్వ శాఖ యొక్క సాంకేతిక విభాగంగా పనిచేస్తుంది. పోర్ట్స్ & షిప్పింగ్ సెక్టార్ ఎదుర్కొంటున్న వివిధ సవాళ్లకు పరిష్కారాలను అందించడానికి అత్యాధునిక సాంకేతికతలు మరియు అప్లికేషన్ ఉత్పత్తులను అభివృద్ధి చేస్తుంది. ఓడరేవులు, తీర ప్రాంతం, జలమార్గాలకు సంబంధించి అన్ని విభాగాల్లో పరిశోధన మరియు కన్సల్టెన్సీ స్వభావం యొక్క 2డీ & 3డీ పరిశోధనలను చేపట్టేందుకు ఇన్స్టిట్యూట్ ప్రపంచ స్థాయి సామర్థ్యాలను కలిగి ఉంది. సముద్రం యొక్క మోడలింగ్, తీర మరియు నదీముఖ ప్రవాహాలను నిర్ణయించడం, అవక్షేప రవాణా మరియు స్వరూప డైనమిక్స్, నావిగేషన్ మరియు యుక్తిని ప్రణాళిక చేయడం, డ్రెడ్జింగ్ & సిల్టేషన్ అంచనా, పోర్ట్ మరియు తీర ఇంజినీరింగ్లో కన్సల్టెన్సీ - నిర్మాణాలు మరియు బ్రేక్ వాటర్ల రూపకల్పన, స్వయం ప్రతిపత్త ప్లాట్ఫారమ్లు & ఎఫ్డిడి వాహనాలు, మోడలింగ్ ఆఫ్ ఫ్లో & హల్ ఇంటరాక్షన్, హైడ్రోడైనమిక్స్ ఆఫ్ మల్టిపుల్ హల్స్, ఓషన్ రిన్యూవబుల్ ఎనర్జీతో పాటు ఓడరేవు సౌకర్యాలు దేశ ప్రయోజనాల కోసం ఇప్పటికే కొన్ని రంగాలకు అభివృద్ధి చేయబడిన నైపుణ్యాన్ని అంశాలలో కూడా సంస్థ పని చేస్తుంది. పైన పేర్కొన్న వివిధ రంగాలలో దేశంలోని మేక్ ఇన్ ఇండియా మరియు ఆత్మనిర్భర్ భారత్ కార్యక్రమాలకు ఈ సంస్థ అధికారం ఇస్తుంది.
ప్రధాన మంత్రి కార్యాలయం
ఫ్రాన్స్ అధ్యక్షుడితో జరిగిన వర్చువల్ సమావేశంలో ప్రధాని శ్రీ నరేంద్ర మోదీ ప్రసంగానికి తెలుగు అనువాదం
యువర్ ఎక్సలెన్సీ, నా మిత్రుడు, అధ్యక్షుడు ఎమ్మాన్యుయేల్ మాక్రన్
వాణిజ్య, పరిశ్రమల శాఖామంత్రి శ్రీ పీయూష్ గోయెల్,
పౌర విమానయాన శాఖా మంత్రి శ్రీ జ్యోతిరాదిత్య సిందియా
టాటా ట్రస్ట్స్ ఛైర్మన్ శ్రీ రతన్ టాటా
టాటా సన్స్ ఛైర్మన్ శ్రీ ఎన్ చంద్రశేఖరన్
ఎయిరిండియా సీఈవో శ్రీ కాంప్ బెల్ విల్సన్
ఎయిర్ బస్ సీఈవో శ్రీ గిల్లమ్ ఫౌరీ
ముందుగా ఈ చరిత్రాత్మక ఒప్పందం చేసుకున్న ఎయిర్ ఇండియాకు, ఎయిర్ బస్ కు నా అభినందనలు. ముఖ్యంగా ఈ కార్యక్రమంలో పాల్గొంటున్న నా మిత్రుడైన అధ్యక్షుడు మాక్రన్ ను ప్రత్యేక ధన్యవాదాలు.
భారత్, ఫ్రాన్స్ మధ్య బలపడుతున్న బంధానికి, భారత పౌర విమానయాన శాఖ విజయానికి, ఆకాంక్షలకు నిదర్శనం ఈ ఒప్పందం. ఈరోజు మన పౌర విమానయాన రంగం దేశాభివృద్ధిలో విడదీయరాని భాగం. పౌరవిమానయాన రంగాన్ని బలోపేతం చేయటమన్నది జాతీయ మౌలిక సదుపాయాల వ్యూహంలో భాగం. గడిచిన ఎనిమిదేళ్ళలో భారతదేశంలో విమానాశ్రయాల సంఖ్య 74 నుంచి 147 కు పెరిగి దాదాపు రెట్టింపైంది. ప్రాంతీయ అనుసంధానత పథకం ఉడాన్ ద్వారా దేశంలోని మారుమూల ప్రాంతాలు సైతం వాయుమార్గాన అనుసంధానమవుతున్నాయి. దీనివల్ల వారి సామాజిక, ఆర్థిక అభివృద్ధి జరుగుతోంది.
వైమానిక రంగంలో భారతదేశం త్వరలోనే ప్రపంచంలో మూడో అతిపెద్ద దేశంగా మారబోతోంది. అనేక అంచనాల ప్రకారం వచ్చే 15 ఏళ్లలో భారతదేశానికి 2000 కు పైగా విమానాలు అవసరమవుతాయి. ఇలా పెరుగుతున్న డిమాండ్ ను తట్టుకోవటానికి ఈనాటి చరిత్రాత్మక ప్రకటన సహాయపడుతుంది. ‘మేకిన్ ఇండియా- మేక్ ఫర్ ది వరల్డ్’ దార్శనికత కింద ఏరోస్పేస్ తయారీ రంగంలో కొత్త అవకాశాలు వస్తున్నాయి. గ్రీన్ ఫీల్డ్, బ్రౌన్ ఫీల్డ్ విమానాశ్రయాలకోసం 100% విదేశ ప్రత్యక్షపెట్టుబడులకు అవకాశం ఇచ్చారు. నిర్వహణ, మరమ్మతులు, గ్రౌండ్ హాండ్లింగ్ విభాగాలకు కూడా 100% విదేశీ ప్రత్యక్ష పెట్టుబడులకు వెసులు బాటు కల్పించారు. ఈరోజు అన్ని అంతర్జాతీయ వైమానిక సంస్థల కంపెనీలూ భారతదేశంలో ఉన్నాయి. వాళ్ళు ఇక్కడ ఉన్న పూర్తి అవకాశాలు వాడుకోవాలసిందిగా కోరుతున్నా.
మిత్రులారా,
ఎయిర్ ఇండియా, ఎయిర్ బస్ మధ్య జరిగిన ఒప్పందం కూడా భారత్-ఫ్రెంచ్ వ్యూహాత్మక భాగస్వామ్యంలో ఒక ముఖ్యమైన మైలురాయి. కొద్ది నెలల కిందటే 2022 అక్టోబర్ లో వడోదరలో రక్షణ రవాణా విమాన ప్రాజెక్ట్ శంకుస్థాపన కార్యక్రమానికి హాజరయ్యాను. 2.5 బిలియన్ యూరోలతో నిర్మిస్తున్న ఈ ప్రాజెక్ట్ లో టాటా కు, ఎయిర్ బస్ కు భాగస్వామ్యముంది. విమాన ఇంజన్ల సర్వీసింగ్ కోసం ఫ్రెంచ్ కంపెనీ సాఫ్రాన్ కూడా ఇక్కడో యూనిట్ నెలకొలపుతున్నట్టు తెలియటం సంతోషంగా ఉంది.
ఈరోజు అంతర్జాతీయంగానూ, బాహుళపక్షంగానూ స్థిరత్వం సాధించటంలో భారత్-ఫ్రెంచ్ భాగస్వామ్యం కీలకమైన పాత్ర పోషిస్తోంది. ఇండో-పసిఫిక్ ప్రాంతంలో భద్రత, స్థిరత్వం విషయం కావచ్చు, అంతర్జాతీయ ఆహార భద్రత, ఆరోగ్య భద్రత కావచ్చు భారత్, ఫ్రాన్స్ ఉమ్మడిగా, సానుకూలంగా తమవంతు పాత్ర పోషిస్తున్నాయి.
అధ్యక్షుడు మాక్రన్,
మన ద్వైపాక్షిక సంబంధాలు ఈ సంవత్సరం కొత్త శిఖరాలు అధిరోహిస్తాయని నమ్ముతున్నాను. జీ-20 కి భారతదేశ అధ్యక్షత కింద మనం కలసి పనిచేయటానికి మరిన్ని అవకాశాలున్నాయి. అందరికీ మరో సారి ధన్యవాదాలు, అభినందనలు.
గమనిక: ప్రధాని ప్రసంగానికి ఇది సాధ్యమైనంత దగ్గరి అనువాదం. ప్రధాని అసలు ప్రసంగం హిందీలో ఉంది.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం రాష్ట్రాలకు 21.80 కోట్లకు పైగా ఉచిత టీకా డోసుల పంపిణీ
రాష్ట్రాలు, కేంద్రపాలిత ప్రాంతాల దగ్గర 1.9 కోట్ల డోసులకు పైగా నిల్వ
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 21.8 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి 22వ తేదీ వరకు 19,90,31,577 డోసులు ఉన్నట్టు ఈ ఉదయం 8 గంటల వరకు అందిన సమాచారాన్ని బట్టి తెలుస్తోంది.
రాష్ట్రాల దగ్గర ఇంకా 1.90 కోట్లకు పైగా  టీకా డోసులు పంపిణీకి అందుబాటులో ఉన్నాయి
పైగా, మరో 40,650 టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
ప్రధాన మంత్రి కార్యాలయం
ప్రపంచ రేడియో దినం సందర్భం లో రేడియోశ్రోత లు అందరికీ అభినందనల ను తెలిపిన ప్రధాన మంత్రి
2023 ఫిబ్రవరి 26వ తేదీ న జరగనున్న ‘మన్ కీ బాత్’ కార్యక్రమాని కి సూచనల ను తెలియ జేయవలసిందంటూ పౌరుల కు ఆయన విజ్ఞప్తిచేశారు
రేడియో ప్రసారాల ను వినే వారందరికీ, రేడియో జాకీ  లకు మరియు ప్రసార వ్యవస్థ తో ముడిపడి ఉన్న ఇతరుల కు ప్రధాన మంత్రి శ్రీ నరేంద్ర మోదీ ప్రపంచ రేడియో దినం సందర్భం లో అభినందనల ను తెలియ జేశారు. 2023 ఫిబ్రవరి 26 వ తేదీ న జరగనున్న ‘మన్ కీ బాత్’  కార్యక్రమాని కి గాను పౌరులు వారి వారి సూచనల ను వ్యక్తం చేయవలసింది గా కూడా శ్రీ నరేంద్ర మోదీ విజ్ఞప్తి చేశారు.
ప్రధాన మంత్రి అనేక ట్వీట్ లలో -
‘‘రేడియో ను వినే వారందరికీ, ఆర్ జె లకు మరియు ప్రసార వ్యవస్థ తో అనుబంధాన్ని కలిగి ఉన్న వారందరికీ ప్రపంచ రేడియో దినం విశిష్ట సందర్భం లో ఇవే శుభాకాంక్షలు. కొత్త కొత్త కార్యక్రమాల ద్వారాను, మానవ సృజనశీలత్వాన్ని చాటే మాధ్యం ద్వారా ప్రజల జీవనాన్ని ఇదే మాదిరి గా ప్రకాశింపచేస్తూ ఉండాలి అని కోరుకొంటున్నాను.’’
‘‘ఈ రోజు న ప్రపంచ రేడియో దినం సందర్భం లో నేను మీ అందరికీ ఈ నెల లో 26 వ తేదీ న జరగవలసి ఉన్నటువంటి #MannKiBaat  98 వ కార్యక్రమం గురించి గుర్తు చేస్తున్నాను. ఆ కార్యక్రమం కోసం మీ మీ సూచనల ను వెల్లడి చేయగలరు. మైగవ్ , నమో ఏప్  లలో మీ అభిప్రాయల ను వ్రాసి గాని, లేదా 1800-11-7800 నంబరు కు డయల్ చేసి మీ యొక్క సందేశాన్ని రికార్డు చేయడం గాని మీ అభిప్రాయాల ను సూచించండి.’’ అని పేర్కొన్నారు.
ప్రధాన మంత్రి కార్యాలయం
50 మీటర్ ల రైఫిల్ మెన్స్ 3పిఈవెంట్ లో వెండి పతకాన్ని గెలిచినందుకు శ్రీ ఐశ్వర్య ప్రతాప్ సింహ్ కు అభినందనలనుతెలిపిన ప్రధాన మంత్రి
ఏశియాన్ గేమ్స్ లో 50 మీ. రైఫిల్ మెన్స్ 3పి ఈవెంట్ లో శూటర్ శ్రీ ఐశ్వర్య ప్రతాప్ సింహ్ వెండి పతకాన్ని గెలిచినందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
ప్రధాన మంత్రి ఎక్స్ లో ఒక సందేశాన్ని పోస్ట్ చేస్తూ , అందులో -
‘‘శ్రీ ఐశ్వర్య ప్రతాప్ సింహ్ అసామాన్యమైనటువంటి వెండి పతకాన్ని సాధించడం గర్వకారణం. 50 మీ. రైఫిల్ మెన్స్ 3పి ఈవెంట్ లో ఈ అసాధారణమైన ప్రతిభ ను ప్రదర్శించినందుకు గాను ఆయన కు ఇవే అభినందన లు. మంచి క్రీడాకారుల లో ఉట్టిపడే భావన మరియు ఉత్కృష్టత లు మూర్తీభవించిన శ్రీ ఐశ్వర్య ప్రతాప్ సింహ్ ఒక ప్రశంసాయోగ్యమైన విజేత గా నిలచారు.’’ అని పేర్కొన్నారు.
(